PATVIRTINTA

Joniškio r. Skaistgirio gimnazijos

direktoriaus 2018 m. gruodžio 28 d.

įsakymu Nr. V-179

**JONIŠKIO R. SKAISTGIRIO GIMNAZIJOS**

**OLWEUS PATYČIŲ PREVENCIJOS PROGRAMOS NUOBAUDŲ KOPĖČIOS**

1. Olweus patyčių prevencijos programos nuobaudų kopėčios – dokumentas, kuris apibūdina įvairias poveikio priemones, skirtas mažinti patyčias ir smurtą mokykloje.

2. Šias nuobaudų kopėčias mokyklos personalas turi taikyti, kai įvyksta patyčios.

3. Visas mokyklos personalas privalo žinoti šias nuobaudų kopėčias, o visi mokytojai privalo jomis naudotis, kai to prireikia.

4. Nuobaudos taikomos nuosekliai, laiptelis po laiptelio, tačiau jeigu yra padarytas kūno sužalojimas, akivaizdus psichologinis smurtas, turintis pasekmes mokiniui, iš kurio buvo tyčiojamasi, ar sugadintas vertingas daiktas, iškart taikoma trečioji nuobauda. Atskirais ypatingais atvejais iš karto gali būti taikoma ir aukštesnė nuobauda.

5. Mokykla nepritaria patyčioms, kurios gali pasireikšti šiomis formomis:

5.1.**Žodinės patyčios:** grasinimas, užgauliojimas, užkabinėjimas, erzinimas, žeminimas, užgauliojimas žodžiu ir užrašais, pašaipios replikos apie žmogaus kūną, religiją, tautybę, išvaizdą, “ juokeliai”, užrašai apie vaiką, vaiką skaudinančių žinučių rašinėjimas, siuntinėjimas telefonu, apkalbinėjimas, šmeižimas ir pan.

5.2.**Fizinės patyčios:** spardymas, mušimas, dusinimas, pargriovimas, kumštelėjimai, daiktų atiminėjimas, gadinimas, plaukų pešiojimas, spjaudymas ir pan.

5.3.**Elektroninės patyčios:** skaudinančių ir gąsdinančių asmeninių tekstinių žinučių ir paveikslėlių siuntinėjimas, viešas gandų skleidimas, asmeninių duomenų ir komentarų skelbimas. Galimos tiesioginės elektroninės patyčios, kai žinutės ar vaizdai siunčiami tiesiogiai, ir netiesioginės, kai asmuo net nenutuokia apie jį liečiančias kitiems siunčiamas žinutes ir vaizdus.

5.4**. Sudėtinės**: Apima ir fizines, ir žodines patyčias, pavyzdžiui, socialinę izoliaciją arba tyčinę atskirtį, gandų skleidimą, gero vardo gadinimą, už nugaros rodomas mimikas arba nepadorius gestus, manipuliavimą draugyste arba kitais santykiais, reketą.

6. Patyčios/smurtas bus nutraukiamos, o besityčiojusiems mokiniams bus taikomos atitinkamos poveikio priemonės:

|  |  |
| --- | --- |
| **Nuobaudos** | **Priemonės** |
| 1. ***Pirmasis laiptas*** – **sudrausminimas**  (Pirmas patyčių atvejis) | 1. Patyčios nedelsiant nutraukiamos;  2. Pastebėjusio patyčias suaugusio asmens korekcinis pokalbis su prasižengusiu mokiniu;  3. Patyčių atvejis registruojamas tam skirtame Olweus patyčių prevencijos programos registracijos žurnale („OPPP patyčių registracijos žurnalas“ (toliau Žurnalas), mokytojų kambaryje, klasėje; Pildoma pranešimo apie patyčias forma.  4. Informuojamas klasės auklėtojas. |
| 2. ***Antras laiptas* – pokalbis su mokiniu**  (Pasikartojančios patyčios) | 1. Patyčios nedelsiant nutraukiamos;  2. Pastebėjusio patyčias suaugusio asmens trumpas korekcinis pokalbis su prasižengusiu mokiniu;  3. Patyčių atvejis registruojamas Žurnale, mokytojų kambaryje, klasėje; Pildoma pranešimo apie patyčias forma.  4. Informuojamas klasės auklėtojas, socialinis pedagogas.  5. Klasės auklėtojas informuoja mokinio, kuris tyčiojosi, tėvus apie patyčių atvejį tiesiogiai ar per elektroninį dienyną;  6. Prasižengęs mokinys rašo pasiaiškinimą raštu;  7. Prasižengusio mokinio korekcinis pokalbis su mokyklos psichologe; |
| 3. ***Trečias laiptas* – pokalbis su tėvais ir mokyklos administracija**  (Piktybiškai besikartojančios ar/ir žiaurios patyčios, taip pat esant akivaizdžiai sunkiems padariniams) | 1. Patyčios nedelsiant nutraukiamos;  2. Patyčių atvejis registruojamas Žurnale, mokytojų kambaryje, klasėje; Pildoma pranešimo apie patyčias forma.  3. Informuojamas klasės auklėtojas, socialinis pedagogas.  4. Klasės auklėtojas informuoja mokinio, kuris tyčiojosi, tėvus apie patyčių atvejį ir kviečia juos pokalbiui;  5. Prasižengęs mokinys rašo pasiaiškinimą raštu;  6. Tą pačią arba kitą dieną surengtame pokalbyje dalyvauja prasižengęs mokinys, jo tėvai, klasės auklėtojas, mokyklos administracija, soc. pedagogė, psichologė. Gali būti kviečiamas patyčias nutraukęs darbuotojas;  7. Gali būti skiriamas įspėjimas ir/arba siūlomi pagalbos būdai mokiniui (psichologės konsultacijos, elgesio stebėjimo lapai ir pan.); |
| 4. ***Ketvirtas laiptas* – patyčių atvejo nagrinėjimas mokyklos Vaiko gerovės komisijos posėdyje**  (Nesiliaujančios, įsisenėję patyčios, taip pat jei jas įvykdo grupė mokinių) | 1. Patyčios nedelsiant nutraukiamos;  2. Patyčių atvejis registruojamas Žurnale, mokytojų kambaryje, klasėje; Pildoma pranešimo apie patyčias forma.  3. Informuojamas klasės auklėtojas, socialinis pedagogas.  4. Klasės auklėtojas informuoja mokinio, kuris tyčiojosi, tėvus apie patyčių atvejį;  5. Prasižengęs mokinys rašo pasiaiškinimą raštu;  6. Patyčių atvejis nagrinėjamas artimiausiame mokyklos Vaiko gerovės komisijos posėdyje, dalyvaujant prasižengusio mokinio tėvams, klasės auklėtojui, mokytojams;  7. Skiriamos priemonės pagal VGK sprendimą ir aptariami pagalbos būdai mokiniui; |
| 5. ***Penktas laiptas* – pakartotinis patyčių atvejo nagrinėjimas mokyklos Vaiko gerovės komisijos posėdyje**  (Sudėtingi patyčių atvejai, esant labai sunkiems padariniams, taip pat jei patyčios peržengia mokyklos ribas) | 1. Patyčios nedelsiant nutraukiamos;  2. Patyčių atvejis registruojamas Žurnale, mokytojų kambaryje, klasėje; Pildoma pranešimo apie patyčias forma.  3. Informuojamas klasės auklėtojas, socialinis pedagogas. .  4. Klasės auklėtojas informuoja mokinio, kuris tyčiojosi, tėvus apie patyčių atvejį;  5. Prasižengęs mokinys rašo pasiaiškinimą raštu;  6.Patyčių atvejis nagrinėjamas artimiausiame mokyklos Vaiko gerovės komisijos posėdyje, dalyvaujant prasižengusio mokinio tėvams, klasės auklėtojui, mokytojams;  7. Direktorės įsakymu skiriamas griežtas įspėjimas ir kitos atitinkamos griežtos poveikio priemonės pagal VGK sprendimą ir aptariami galimi pagalbos būdai mokiniui (pvz. svarstymas seniūnijų VGK posėdžiuose , kreipimasis į kitų institucijų atstovus (nepilnamečių reikalų pareigūnus, vaiko teisių apsaugos atstovus, Joniškio rajono VGK ). |
| 6. ***Šeštas laiptas* – siūlymas keisti mokyklą**  (Išimtiniai, labai sunkūs patyčių atvejai, taip pat atvejai, kai ši nuobaudų sistema neveiksminga) | 1. Patyčios nedelsiant nutraukiamos;  2. Patyčių atvejis registruojamas Žurnale, mokytojų kambaryje, klasėje; Pildoma pranešimo apie patyčias forma.  3. Informuojamas klasės auklėtojas, socialinis pedagogas.  4. Klasės auklėtojas informuoja mokinio, kuris tyčiojosi, tėvus apie patyčių atvejį;  5. Prasižengęs mokinys rašo pasiaiškinimą raštu.  6. Prasižengusio mokinio tėvai kviečiami į mokyklą pokalbiui su mokyklos vadovu, kurio metu siūloma pasirinkti kitą mokyklą; |

\_\_\_\_\_\_\_\_\_\_\_\_\_\_\_\_\_\_\_\_\_\_\_